section_heading: Povijest lige
paragraph_text: Prvo izdanje "republičke lige" je bilo 1946. godine kao dio kvalifikacija za novoformiranu "1. saveznu ligu", koju je osvojio "Hajduk" iz Splita, a Hrvatski nogometni savez ovo priznaje kao službeno prvenstvo Hrvatske. Od sezone 1946./47. do 1951. "Hrvatska republička liga" je bila liga drugog, trećeg i četvrtog stupnja prvenstva Jugoslavije. <br> U sezoni 1947./48. republička liga nije igrana, nego "Zonske lige prvenstva Hrvatske", sa završnim doigravanjem za prvaka Hrvatske. Slično je bilo i u sezoni 1952. - igrano je pet "podsaveznih", odnosno "zonskih" liga s doigravanjem za prvaka Hrvatske. <br> "Hrvataska republička liga" liga potom nije igrana do sezone 1973./74. <br> Ekvivalent republičke lige je u to vrijeme bio: "Hrvatska republička liga" je nanovo formirana za sezonu 1973./74. (iako je bila planirana i u 1960.-ima), kao liga trećeg stupnja, te je do sezone 1982./83. igrana kao jedinstvena liga ili u dvije skupine ("Sjever" i "Jug"). Od sezone 1983./84. republička je liga podijeljena u četiri skupine ("Istok", "Sjever", "Zapad" i "Jug"), te se stoga skupine također nazivale i kao "Hrvatska regionalna liga". <br> U sezoni 1987./88. se formira "Jedinstvena Hrvatska republička liga" kao liga trećeg stupnja, a dotadašnje četiri skupine nose naziv ''"2. hrvatska republička liga"''. <br> Od sezone 1988./89. Jugoslavenski nogometni savez formira "Međurepubličke lige" kao lige trećeg stupnja, te se ukida "Jedinstvena republička liga", a ostaju skupine ''"2. hrvatske republičke lige"'', koje u sezoni 1989./90. nanovo nose naziv "Hrvatska republička liga". <br> Osamostaljenjem Hrvatske, dotadašnji članovi "Hrvatske republičke lige", koji su bili u mogućnosti se natjecati zbog ratnih zbivanja u Hrvatskoj su 1992. godine postali članovi "Prve", "Druge" i "Treće hrvatske nogometne lige".